# ဓမ္မဟောင်းအခြေခံအုတ်မြစ်များ – Module ၂

# ပြီးပြည့်စုံသောကမ္ဘာ

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာတွင်သင်ယူခဲ့ရသည့် အရေးအကြီးဆုံးအရာ သို့မဟုတ် သင် နားမလည်သောအရာသည် အဘယ်နည်း။
2. ကမ္ဘာဦး ၁:၁–၂:၃ ကို မည်သည့်နည်းလမ်းနှစ်ခုဖြင့် မှုတ်သွင်းထားသနည်း။ ရှင်းပြပါ။
3. အခန်းများ၏နောက်ခံသမိုင်းကိုရရှိနိုင်မှုနှင့် အပြန်အလှန်ဆက်သွယ်မှုဆိုင်ရာ အသုံးအနှုန်းများကို ရှင်းပြပါ။
4. မောရှေခေတ်ရှိ အခြားဖန်ဆင်းခြင်းဇာတ်လမ်းများနှင့်မတူဘဲ၊ ဘုရားသခင်၏နှုတ်ကပတ် တော်တစ်ပါးတည်းသာလျှင် စည်းစနစ်ကျကာ ရှုပ်ထွေးခြင်းကို တားဆီးပေးသည်။ ဘုရားသခင်ဖန်ဆင်းခဲ့သည့်နည်းလမ်းသည် ကိုယ်တော်အားကိုးကွယ်ရန် သင့်အားမည်သို့ သက်ရောက်စေသနည်း။
5. ဖန်ဆင်းခြင်းလုပ်ငန်းစဥ်အပေါ် ကိုယ်တော်၏လုပ်ဆောင်ပုံမှ ဘုရားသခင်အကြောင်း ကျွန်ုပ်တို့ မည်သည့်အရာလေ့လာနိုင်သနည်း။
6. ဖန်ဆင်းခြင်းဆိုင်ရာ ကိုယ်တော်၏တန်ခိုးတော်နှင့် ဣသရေလလူတို့ကို အီဂျစ်ပြည်မှ ကယ်နုတ်ပြီး ကတိတော်ပြည်တွင်အခြေချနေထိုင်စေခြင်းအတွက် ကိုယ်တော်၏တန်ခိုး တော်ကို သင့်အသက်တာတွင် မည်သည့်နည်းဖြင့်မြင်တွေ့ဖူးသနည်း။
7. ဘုရားသခင်၏တန်ခိုးတော်များကို သင့်ဘဝတွင်မည်ကဲ့သို့ ပို၍တွေ့ကြုံခံစားလိုသနည်း။
8. ဣသရေလလူတို့သည် ကတိတော်ပြည်၌ခံစားရသည့် ဘုရားသခင်ကောင်းချီးများကို အသိအမှတ်ပြုရန်ပျက်ကွက်ခဲ့ကြပြီး၊ အီဂျစ်သည် အလွန်ကောင်းသည်ဟု ထင်ခဲ့ကြ သည်။ ခရစ်တော်၏နိုင်ငံတော်တည်ထောင်ခြင်းကောင်းချီးများနှင့် 'ကောင်းမြတ်သော' ကောင်းချီးများကို အသိအမှတ်မပြုမိစေရန်အတွက် ကျွန်ုပ်တို့သည် မည်သို့စုံစမ်း နှောင့်ယှက်ခံရသနည်း။
9. ၂ ကောရိန္သု ၅:၁၇ တွင် ယုံကြည်သူများသည် ဖန်ဆင်းခြင်းအသစ်ဖြစ်သည်ဟု ပေါလု ပြောသောအခါ ယုံကြည်သူများသည် နယ်ပယ်သစ်၊ ကမ္ဘာသစ်တစ်ခု၏ အစိတ်အပိုင်း တစ်ခုဖြစ်လာကြောင်း သူဖော်ပြသည်။ သင်သည် ဖန်ဆင်းခြင်းအသစ်သာမက အသစ် ဖန်ဆင်းထားသောနယ်ပယ်၏ အစိတ်အပိုင်းတစ်ခုဖြစ်ကြောင်း သင်မည်သို့ခံစားရ သနည်း။
10. Dr. Pratt ပြောခဲ့သည်မှာ ခရစ်ယာန်များသည် ဖန်ဆင်းခြင်းမှ ၎င်းတို့၏ထာဝရမျှော်လင့် ချက်ကို မကြာခဏဖြတ်တောက်ပစ်လေ့ရှိသည်။ တစ်နည်းဆိုရသော်၊ ကျွန်ုပ်တို့သည် ကောင်းကင်ဆိုင်ရာဝိညာဉ်ရေးလောကတွင် ထာဝရကုန်ဆုံးမည်ဟု ယူဆသည်။ သို့သော်၊ ကျွန်ုပ်တို့၏ထာဝရကံကြမ္မာသည် ကောင်းကင်သစ်နှင့် မြေကြီးသစ်တွင်ဖြစ်မည်ဟု NT တွင်သွန်သင်သည်။ ပြန်လည်ဖန်ဆင်းထားသော စကြဝဠာတစ်ခုဆိုင်ရာ NT ၏ သွန်သင် ချက်သည် ကမ္ဘာကြီးအပေါ် ယနေ့သင်၏အမြင်ကို မည်သို့အကျိုးသက်ရောက်စေသနည်း။

**ပြီးပြည့်စုံသောကမ္ဘာတစ်ခုအပေါ် ပြန်လည်သုံးသပ်ချက် – မူလအဓိပ္ပာယ်-** ဖန်ဆင်းခြင်းမှတ်တမ်းတွင်\_ အစ၊ အလယ်နှင့်အဆုံးဟူ၍ အဓိကအဆင့်သုံးဆင့် ပါရှိသည်။ ၎င်းတို့ကို အောက်ပါအတိုင်း အကျဉ်းချုပ်နိုင်သည်\_ (၁) မှောင်မိုက်ပြီး ရှုပ်ထွေးသည့်ကမ္ဘာ၊ (၂) ဘုရားသခင်၏ အခွင့်အာဏာရှိသော နှုတ်ကပတ်တော်၊ သူ၏ဖွဲ့စည်းပုံနှင့် ဖြည့်စွမ်းမှုများအားဖြင့် ရှုပ်ထွေးမှုများကိုကျော်လွှားခြင်း၊ (၃) ဘုန်းကြီးသောအဆုံးသတ်ခြင်းသို့ ရောက်ရှိခြင်း— ဥပုသ် နေ့။ ကျရှုံးခြင်းမတိုင်မီ ဖန်ဆင်းခြင်းဖြစ်တည်ခဲ့သည်ကို သတိရပါ။ မှောင်မိုက်ပြီး ရှုပ်ထွေးသည့် ကမ္ဘာသည် မကောင်းမှုမဟုတ်ပါ။ ဘုရားသခင်သည် ထိုကဲ့သို့သောပုံစံဖြင့် ဖန်ဆင်းခဲ့သည်။ အဘယ်ကြောင့်နည်း။ သူ၏ကမ္ဘာတွင်ရှိသော အသက်တာဆိုင်ရာပုံသေနည်း သို့မဟုတ် တွေးခေါ် နည်းတစ်ခုကို ကျွန်ုပ်တို့အားပေးရန်ဖြစ်သည်\_ ၎င်းသည် ကျော်လွှားရမည့် စိန်ခေါ်မှုများကို ရင်ဆိုင်ရစဉ် ဘုရားသခင်ကို ယုံကြည်ကိုးစားရမည့် စွန့်စားခန်းတစ်ခုဖြစ်သည်။ ကျရှုံးခြင်းမတိုင်မီ ကပင်၊ အာဒံနှင့် သူ၏သားစဥ်မြေးဆက်များအား ကမ္ဘာမြေကိုနိုင်ခြင်း(ပုံဖော်ခြင်း)၊ သားသမီးများ နှင့်ပြည့်စေပြီး ကိုယ်တော်၏နာမတော်ဖြင့်အုပ်စိုးကာ ဘုရားသခင်နည်းတူလုပ်ဆောင်ရန် ပညတ် ထားခဲ့သည်။ ဟေဗြဲဘာသာစကားတွင် “နိုင်” ဟူသော စကားလုံးသည် “လိုအပ်ပါက အင်အားသုံး ၍ပြုရန် တာဝန်ရှိသည်” ဟုအဓိပ္ပာယ်ရသည်။ ထို့ကြောင့် အပြစ်ကင်းသည့်ကမ္ဘာတွင်ပင်၊ ရင်ဆိုင် ရမည့် စိန်ခေါ်မှုများရှိနေသည်။ ကျရှုံးပြီးနောက်၊ ထွက်မြောက်ရာကျမ်းတွင် အလားတူပုံသေနည်း များကို ကျွန်ုပ်တို့မြင်ရပြီး၊ ယခုတွင်မူ အပြစ်ကြောင့် ရှုပ်ထွေးနေပါသည်။ ဖွင့်လှစ်ဖော်ပြထား သောစွန့်စားခန်းတစ်ခုကို ဘုရားသခင်၏ဖန်ဆင်းခြင်းတွင် တည်ဆောက်ထားသည်။

**ကိစ္စရပ်လေ့လာမှု-** ကမ္ဘာဦးကျမ်းတွင် ယောသပ်၏အသက်တာအကြောင်းကို ကျွန်ုပ်တို့ဖတ်သော အခါ၊ ၎င်းသည် စိတ်လှုပ်ရှားဖွယ်စွန့်စားမှုတစ်ခုအဖြစ် တွေ့ရသည်။ ယောသပ်ကိုဖခင်သည် အလွန်ချစ်ခဲ့သော်လည်း အစ်ကိုများသည်ကျွန်အဖြစ် ရောင်းစားကာ အီဂျစ်ပြည်တွင် မတရား သဖြင့် ထောင်သွင်းအကျဉ်းချခံခဲ့သည်။ သို့သော် နောက်ဆုံးတွင် သူသည် အီဂျစ်ပြည်တွင် ဒုတိယ အာဏာအရှိဆုံးလူသားဖြစ်လာပြီး၊ ခရစ်တော်မွေးဖွားလာမည့် သူ၏မိသားစုအပါအဝင် လူများစွာ ကိုကယ်တင်ရန် ဘုရားသခင်သည် သူ့ကို အသုံးပြုခဲ့သည်။ ဤအဖြစ်အပျက်အများစုသည် ထင်ရှားဖွင့်လှစ်နေသဖြင့် ယောသပ်သည် သူ၏ဘဝအား ကြီးစွာသောစွန့်စားမှုတစ်ခုအဖြစ် မမြင်ဘဲ အရှုပ်အထွေးနှင့် ကျရှုံးမှုအဖြစ်တွေးမြင်ခဲ့သည်ဟု ကျွန်ုပ်ယူဆမိပါသည်။ သို့သော် ဘုရားသခင်သည် စွန့်စားမှုအကြောင်းဖြစ်ပြီး၊ ယောသပ်၏ဘဝတွင် မကြာခဏ မမြင်နိုင်သော နည်းလမ်းများဖြင့် လုပ်ဆောင်နေခဲ့ပြီး သူ၏ဘဝကို ကြီးမားသောစွန့်စားမှုတစ်ခုအဖြစ် ပြောင်းလဲ ပေးခဲ့သည်။

မေးခွန်းများ ပြန်လည်ဆင်ခြင်သုံးသပ်ခြင်း

1. “စွန့်စားမှု”ကို လောကီအဖြစ်လည်းကောင်း၊ ခရစ်ယာန်မဟုတ်သော အယူအဆတစ်ခု အဖြစ်လည်းကောင်း မရှုမြင်သင့်ပါ။ မှန်ပါသည်၊ ၎င်းသည် မယုံကြည်သူများမှအသုံးပြု ပြီး၊ ပြီးပြည့်စုံမှုနည်းသော နည်းလမ်းများဖြင့် ဖွံ့ဖြိုးတိုးတက်လာသည်။ သို့သော် ဤ အတ္တဗဟိုပြုသော လွှဲမှားခြင်းသည်ပင် စွန့်စားမှု၏ ဘုရားသခင်ကို ရောင်ပြန်ဟပ်နေသေး သည်။ ကျွန်ုပ်၏အမြင်၌၊ မယုံကြည်သူလောကသည် စိတ်ဝင်စားစရာကောင်းပြီး စွန့်စားမှု ကြီးတစ်ခုအဖြစ်ဖော်ပြနေချိန်တွင် အသင်း‌တော်သည် "ငြီး‌ငွေ့စရာ"အဖြစ်သို့ တန်းဆင်း သွားသည်။ ဤကိစ္စ၌ ခရစ်ယာန်ဘာသာအပေါ်သင့်အမြင်သည် မည်သို့ရှိသနည်း။ သင်၏ အဖြေများအတွက် အထောက်အထားပေးပါ။
2. ခရစ်ယာန်အသက်တာသည် ဖြစ်တည်မှုအခြေအနေတစ်ခုမှအစပြုကာ သာ၍ဘုန်းကြီး သောဘဝတစ်ခု၌အဆုံးသတ်သည့် စွန့်စားမှုတစ်ခုအဖြစ် သင်စဥ်းစားဖူးပါသလား။ ခရစ်ယာန်ဘာသာတရားသည် ကြီးမားသောစွန့်စားမှုတစ်ခုအဖြစ် သင့်အတွက် စိတ်လှုပ် ရှားဖွယ်ကောင်းပါသလား။ သင့်အဖြေကို ရှင်းပြပါ။

လုပ်ဆောင်ရန် လုပ်ငန်းများ

* ခရစ်ယာန်စွန့်စားမှုဆိုင်ရာ ဤအယူအဆနှင့်ပတ်သက်၍ အခြားသူများနှင့် ဆွေးနွေးပါ။ ဆွေးနွေးပြီးသောအခါ၊ လူများပြောခဲ့သည်တို့ကို အကျဉ်းချုပ်ရေးသားပါ။
* ဤကိစ္စနှင့်ပတ်သက်၍ မယုံကြည်သူအချို့ကို ခရစ်ယာန်ဘာသာအပေါ် မည်သို့မြင်ပြီး၊ မည်သို့ခံစားသည်ကို မေးမြန်းပါ။
* ဤကိစ္စနှင့်ပတ်သက်၍ သင့်ထင်မြင်ယူဆချက်ကို အခြားယုံကြည်သူများအားပြောဆိုပြီး သူတို့မည်သို့ထင်မြင်ပုံနှင့် မည်ကဲ့သို့ ခံစားသည်ကို ကြည့်ရှုပါ။